
R E F E R A T   D E   A P R O B A R E
privind  acordarea unui mandat special reprezentantului Municipiului Brad în Adunarea Generală a  Asociaţiei de Dezvoltare Intercomunitară
 ,,AQUA PREST HUNEDOARA” 


	Asociaţia de Dezvoltare Intercomunitară “AQUA PREST HUNEDOARA” s-a constituit în scopul reglementării, înfiinţării, organizării, finanţării, exploatării, monitorizării şi gestionării în comun a serviciului de alimentare cu apă şi de canalizare pe raza de competenţă a unităţilor administrativ - teritoriale membre. De asemenea, constituirea ADI vizează realizarea în comun a proiectelor de investiţii publice de interes zonal sau regional, în aria de operare a S.C. APAPROD S.A. Deva destinate înfiinţării, modernizării şi/sau dezvoltării, după caz, a sistemelor de utilităţi publice aferente serviciului de alimentare cu apă şi de canalizare, pe baza strategiei de dezvoltare a acesteia.
	S.C. APA PROD S.A. Deva este operator regional pentru serviciul de alimentare cu apă potabilă şi de canalizare în zona localităţilor situate în Valea Streiului şi Valea Mureşului, organizat ca societate comercială pe acţiuni, având ca acţionar majoritar - Judeţul Hunedoara prin Consiliul Judeţean Hunedoara - persoană juridică care deţine 76 % din totalul acţiunilor.
	S.C. APA PROD S.A. Deva îşi desfăşoară activitatea potrivit Contractului de delegare a gestiunii serviciilor publice de alimentare cu apă şi de canalizare, încheiat cu Asociaţia de Dezvoltare Intercomunitară „AQUA PREST HUNEDOARA" - în numele unităţilor administrativ - teritoriale membre, aprobat prin Hotărârea Consiliului Judeţean Hunedoara nr. 40/2009, cu modificările şi completările ulterioare.
	Potrivit acestui contract, operatorul regional de apă S.C. APAPROD S.A. Deva are obligaţia exploatării, întreţinerii şi administrării infrastructurii de apă şi canal existente în zona oraşelor din zona de operare.
	În conformitate cu prevederile Legii nr. 51/2006 a serviciilor comunitare de utilităţi publice, cu modificările şi completările ulterioare, precum şi ale Legii nr. 241/2006 privind serviciul de alimentare cu apă şi de canalizare, cu modificările şi completările ulterioare, desfăşurarea activităţilor specifice serviciului de alimentare cu apă şi de canalizare se realizează pe baza unui regulament al serviciului, iar furnizarea /prestarea serviciului de alimentare cu apă şi de canalizare se realizează în baza contractelor încheiate cu utilizatorii. 
	Prin adresa înregistrată la Primăria Municipiului Brad sub nr. 46827/25.11.2021, completată prin adresa înregistrată la Primăria Municipiului Brad sub nr. 47491/03.12.2021, Asociaţia de Dezvoltare Intercomunitară “AQUA PREST HUNEDOARA” a solicitat ca până la data ședinței Adunării Generale a Asociației din data de 15.12.2021 să se comunice Hotărârea Consiliului Local al Municipiului Brad privind acordarea unui mandat special reprezentantului Municipiului Brad în Adunarea Generală a Asociației, să voteze „PENTRU”/„ÎMPOTRIVĂ” în Adunarea Generală a Asociaţiei de Dezvoltare Intercomunitară ,,AQUA PREST HUNEDOARA” în numele și pe seama  Municipiului Brad, documentele care fac obiectul ordinii de zi, respectiv:
           a. Modificarea Regulamentului serviciului public de alimentare cu apă și de canalizare a localităților aflate în aria de operare a S.C. APA PROD S.A. DEVA;
                  b. Aprobarea încheierii actului adițional nr. 9 la Contractul de delegare a gestiunii serviciilor publice de alimentare cu apa si de canalizare al localităților în aria de operare a S.C. Apa Prod S.A. Deva;
           c. Aprobarea rectificării Bugetului de Venituri si Cheltuieli al Asociației de Dezvoltare Intercomunitara ,,AQUA PREST HUNEDOARA” pe anul 2021.
	Modificarea Regulamentului serviciului public de alimentare cu apă și de canalizare a localităților aflate în aria de operare a S.C. APA PROD S.A. Deva constă în aplicarea procentului unic la nivelul întregii arii de operare pentru toți utilizatorii (atât persoane fizice, cât și agenți economici) pentru cantitatea de apă uzată preluată în rețeaua de canalizare,  astfel:
 	- cantitatea de apă uzată evacuată de utilizatorii casnici, stabilită în cadrul contractului de prestare/furnizare al serviciului, reprezintă o cotă procentuala de 100% din cantitatea totală de apă rece furnizată. În cazul în care utilizatorul deversează în sistemul de canalizare și ape uzate provenite dintr-o sursa proprie, stabilirea cantității de apă deversată   se face în cota procentuală de 100% din cantitatea prelevată din această sursă. 	Pentru măsurarea cantității prelevată din sursa proprie, utilizatorul va monta, pe baza unei documentații tehnice aprobate de operator și pe cheltuiala sa, un sistem de măsurare.
	-  cantitatea de apă evacuată de către celelalte categorii de utilizatori se consideră a fi egală cu cantitatea de apă consumată. Fac excepție utilizatorii la care specificul activităților face ca o cantitate de apă să rămână înglobată în produsul finit, caz în care debitul de apă uzată evacuată se va stabili prin măsurarea acestuia sau pe baza unui breviar de calcul întocmit de utilizator și însușit de operator;
           - utilizatorii care se alimentează din surse proprii și care evacuează apa uzată în rețeaua de canalizare vor achita contravaloarea acesteia în baza contractului încheiat cu operatorul, în care se va specifica modul de măsurare sau determinare a cantității evacuate.
             În conformitate cu regulamentul cadru al serviciului de alimentare cu apă și canalizare aprobat prin ordinul ANRSC nr. 88/02.03.2007, ”cantitatea de apă uzată evacuată de utilizatorii casnici, stabilită în cadrul contractului de prestare/furnizare a serviciului, reprezintă o cotă procentuală, de regulă, între 80 și 100% din cantitatea totală de apă rece furnizată, prin hotărâre a autorității administrației publice locale, pe baza unui studiu de specialitate efectuat de un institut de specialitate”. 
	Astfel, Universitatea Tehnică de Construcții București - Facultatea de Hidrotehnică demonstrează că gradul real de restituție este de 99,97%.
	Menținerea artificială a gradului de restituție de 80% are impact asupra:
		- proiectării și funcționării infrastructurii de apă uzată;
		- planului tarifar;
		- evaluării și aprobării proiectului POIM ”Proiectul regional de dezvoltare a infrastructurii de apă și apă uzată din județul Hunedoara, în perioada 2014-2020”.
	În contextul celor de mai sus am inițiat prezentul proiect de hotărâre  prin care am propus acordarea unui mandat special reprezentantului Municipiului Brad, doamna Simulesc Mioara - Alina,  inspector de specialitate din cadrul Compartimentului Unitatea Locală de Monitorizare a Serviciilor Comunitare de Utilități Publice, să voteze „PENTRU” sau „ÎMPOTRIVĂ” în ședința Adunării Generale a Asociaţiei de Dezvoltare Intercomunitară ,,AQUA PREST HUNEDOARA” din data de 15.12.2021, în numele și pe seama  Municipiului Brad, documentele care fac obiectul ordinii de zi.
 	 Invoc în susţinerea prezentului proiect de hotărâre art. 16 alin. 3 lit. d și art. 21 din Statutul Asociaţiei de Dezvoltare Intercomunitară ,,AQUA PREST HUNEDOARA”, ale art. 8 alin. 3 lit. k și ale art. 10 alin. 5 din Legea nr. 51/2006 a serviciilor comunitare de utilități publice, cu modificările și completările ulterioare, ale art.12 alin.1 lit. i și ale art. 35 alin. 4 din Legea nr. 241/2006 privind serviciul de alimentare cu apă și de canalizare, cu modificările și completările ulterioare, ale art. 136 alin. 2 și ale art. 177  din Regulamentul serviciului public de alimentare cu apă și de canalizare, aprobat prin ordinul președintelui ANRSC nr. 88/2007.

